Aurea Rodríguez

Áurea Rodríguez edo María Áurea Rodríguez Rodríguez (Muntián, Cartelle, Ourense, 1897ko azaroaren 16a) galiziar gaita-jotzailea izan zen, historian dokumentatu den lehen emakume gaita-jotzailea.

 Bizitza 
Jose Rodriguez eta Hermelinda Rodriguez senar-emazteen sei seme-alabetatik zaharrena izan zen. Bere nebak Castor, Felisindo, Manuel, Eliseo eta Benigno ziren. 1907 inguruan hasi zen Aurea gaita jotzen, hamar urte zituela.

1910ean aita hil ondoren, sostengu ekonomikoa behar zuten beretzat eta nebentzat. Horrela, Os Maravillas taldea osatu zuen Castor, Felisindo, Manuel eta Eliseorekin batera. Taldearen izenak, jatorriz As Marabillas, Galiziako Ourense probintziako Cartelle udalerrian, bizi ziren parrokiari egiten zion erreferentzia. Taldea Muntianen, Cartellen eta gero Ourensen egin zen ezagun, hogeiko hamarkadan galiziar geografia osoan izugarrizko arrakasta lortu arte.

Os Maravillas deigarria zen ikusleentzat, emakume gaita-jotzaile batek interpretatzen baitzuen lehen gaita. Garai hartan Gaiteira hitzak zentzu gutxiesgarria zuen, hala ere, Áurea Rodríguezek esanahia aldatzen lagundu zuen beste emakume batzuentzat inspirazio gisa, lehen gaita-jotzailearen, zuzendariaren eta gero taldearen ordezkariaren rolak betez.

Prentsak taldeari buruzko kritika positiboak egin zituen, baina laudorio handienak jasotzen zituena Áurea Rodriguez izaten zen.

1926an boskotea laukote bihurtu zen, Felisindok —errekintoaren ardura zuen— Os Maravillas utzi zuelako.

1929an, taldearen birek Galiziako mugak gainditu zituzten, Madrilen jo zuten, Aurea "La reina de la Gaita Galicia" bezala koroatu zuena, eta Argentinan, non Buenos Aireseko agertoki ugaritan aurkeztu ziren. Buenos Aireseko egonalditik itzultzean, Eliseok laukotea utzi eta Coruñan jarri zen bizitzen. taldea desegitea eraginez 1930ean. Hala ere, Castor, Benigno eta Áureak talde berri bat sortu zuten, Os Menores, eta Argentinara emigratu zuten.

Garai honen ondoren, ez dago bere bizitzaren edo bere musika jardueraren erregistrorik. Áureari buruzko azken berria Venezuelan 1945ean izandako emanaldi batekoa da.

 Iruditegia 

 Erreferentziak 

 Kanpo estekak 

Kategoria:Gaita-jotzaileak
Kategoria:Urte ezezagunean hildakoak
Kategoria:XX. mendeko heriotzak
Kategoria:1897ko jaiotzak
Kategoria:Emakumea
Kategoria:Ourensetarrak
Kategoria:Emakume gaita-jotzaileak